मुस्लिम पर्सनल लॉ बोर्ड के प्रतिनिधियों और AIMIM चीफ असदुद्दीन ओवैसी से मिले KCR
Uniform Civil Code (UCC) Controversy - समान नागरिक संहिता पर विरोध जताने का सिलसिला जारी है। अब तेलंगाना में भारत राष्ट्र समिति प्रमुख और CM के चंद्रशेखर राव भी इसके विरोध में आ गए हैं।
समान नागरिक संहिता (UCC) पर विरोध जताने का सिलसिला जारी है। अब तेलंगाना में भारत राष्ट्र समिति प्रमुख और CM के चंद्रशेखर राव भी इसके विरोध में आ गए हैं। KCR ने मानसून सत्र में प्रस्तावित होने पर UCC के खिलाफ रणनीति बनाने के लिए सांसदों को निर्देश दे दिए हैं।
ऑल इंडियन मुस्लिम पर्सनल लॉ बोर्ड के एक प्रतिनिधि दल ने सोमवार को KCR से मुलाकात की और उनसे UCC के विरोध में समर्थन मांगा। इनमें खालिद सैफुल्लाह रहमानी, AIMIM के असद्दुदीन औवेसी, केटी रामा राव और मोहम्मद महमूद अली मौजूद थे।
KCR ने कहा- भाजपा विकास को नजरअंदाज करके राजनीतिक लाभ के लिए UCC के नाम पर लोगों को बांटने की साजिश रच रही है। UCC आदिवासियों में भ्रम बढ़ाएगा। इससे धर्मनिरपेक्षता को खतरा होगा और परंपराओं, रीति-रिवाजों और संस्कृति मानने वाले वर्गों की पहचान को झटका लगेगा। हम भारत की एकता-अखंडता को नष्ट करने वाले कानूनों का विरोध करेंगे।
केसीआर ने पार्टी नेताओं को रणनीति बनाने के निर्देश दिए
मीटिंग के बाद के चंद्रशेखर राव ने कहा कि उनकी पार्टी BRS संसद के मानसून सत्र में प्रस्तावित होने पर UCC बिल का कड़ा विरोध करेगी। साथ ही समान विचारधारा वाले राजनीतिक दलों को सपोर्ट करेगा। उन्होंने बीआरएस संसदीय दल के नेताओं केशव राव और नामा नागेश्वर राव को संसद के दोनों सदनों में अपना पक्ष रखने की रणनीति पर काम करने का निर्देश दिया।
बोर्ड ने लिखा- UCC थोपी गई एकरूपता होगी
इसके पहले बोर्ड ने लिखा तेलंगाना के मुख्यमंत्री के.चंद्रशेखर राव को लिखे एक पत्र में कहा था कि UCC लागू करने का कदम थोपी गई एकरूपता होगी जो संविधान को नष्ट कर देगी और इसकी जगह धर्मतंत्र स्थापित कर देगी। एकरूपता या समानता की आड़ में संस्कृतियों की विविधता को परेशान नहीं किया जा सकता है।
यूनिफॉर्म सिविल कोर्ड से जुड़ी ये खबरें भी पढ़ें...
केरल में मुस्लिम लीग का UCC पर सेमिनार से बायकॉट
केरल में कांग्रेस के प्रमुख सहयोगी संगठन इंडियन यूनियन मुस्लिम लीग (IUML) ने UCC पर होने वाले सेमिनार में भाग लेने से साफ इनकार कर दिया है। संगठन का कहना है कि सबसे पुरानी पार्टी को किनारे करके कोई भी इस मुद्दे पर आगे नहीं बढ़ सकता है। पढ़ें पूरी खबर...
धार्मिक कानूनों को अंग्रेजों तक ने नहीं छुआ, फिर भी मोदी सरकार क्यों अड़ी है?
अक्टूबर 1840 में पहली बार यूनिफॉर्म सिविल कोड की चर्चा हुई, लेकिन अंग्रेजों ने इसे लागू नहीं किया। आजादी के बाद अंबेडकर ने स्टैंड लिया, संविधान सभा में UCC पर लंबी बहस हुई। इसे डायरेक्टिव प्रिंसिपल्स में डाल दिया गया, लेकिन कानून नहीं बनाया जा सका। जब अंग्रेजों ने इसे नहीं छुआ, अंबेडकर को पीछे हटना पड़ा तो फिर मोदी सरकार इसे लागू करने पर क्यों अड़ी है? पढ़ें पूरी खबर...